
NOTA DE PREMSA

L’ACTUALITZACIÓ EN LES PATOLOGIES MÈDIQUES MÉS PREVALENTS,                                     EIX CONDUCTOR DE LA III JORNADA DEL SERVEI DE MEDICINA INTERNA
Se celebrarà entre el 24 i el 26 d’abril i hi intervindran una quarantena de professionals                              que compartiran els seus coneixements davant del centenar de participants inscrits
Està avalada per la Societat Catalanobalear de Medicina Interna
	Dirigida als professionals de Medicina Interna, de Família així com d’altres especialitats, els propers dies 24, 25 i 26 d’abril el servei de Medicina Interna de l’Hospital Universitari MútuaTerrassa (HUMT) celebrarà -a l’edifici docent- la III jornada d’actualització en les patologies mèdiques més prevalents. Fruit de l’èxit d’afluència de les dues edicions prèvies, la d’enguany ha ampliat la part relativa al curs d’ecografia clínica amb el propòsit de poder donar cabuda a més assistents.
Avalada per la Societat Catalanobalear de Medicina Interna, la inauguració de la jornada serà a les 8.30h i anirà a càrrec de la Dra. Yolanda Cuesta, gerent de la Fundació Assistencial MútuaTerrassa (FAMT) i la Dra. Helena Monzón, cap del servei de Medicina Interna de l’HUMT. Es tracta d’una sessió que tindrà una doble vessant -teòrica i pràctica- i en aquest sentit el matí del primer dia s’esdevindran les ponències teòriques i les tres tardes es reserven per a la realització d’un taller sobre ecografia clínica.
La part teòrica de la jornada contempla abordar la tuberculosi, la insuficiència cardíaca, la síndrome de sensibilitat central així com l’actualització en el tractament dels factors de risc cardiovasculars. En cadascuna de les temàtiques hi intervindran tres professionals que tractaran qüestions específiques del tema general i seran dinamitzades per dos professionals que intervindran com a moderadors. L’hospitalisme servirà per concloure el matí.
[bookmark: _GoBack]En el transcurs de la jornada -en la qual hi prendran part al voltant d’un centenar d’assistents- hi participaran una quarantena de professionals, majoritàriament de l'HUMT (servei de Medicina Interna                            -UIC i UMAS-, Cardiologia, Endocrinologia i Nutrició, Rehabilitació, Neurologia, Pneumologia, Cirurgia Vascular, Diagnòstic per la Imatge, infermeria de control d’infeccions, psicologia clínica, Atenció Primària i Ambulatòria) tot i que també hi intervindran professionals d'altres hospitals com l’Hospital Clínic, l’Hospital del Mar, l’Hospital de Sant Pau i Hospital Vall d’Hebron i d’altres centres com CATLAB.

